VLÁDA SLOVENSKEJ REPUBLIKY

v súlade s § 102 ods. 1 písm. c) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) na základe návrhu Ministerstva školstva Slovenskej republiky a žiadosti nižšie uvedenej právnickej osoby uznesením č. .... z .....septembra 2003 
  
UDEĽUJE

ŠTÁTNY SÚHLAS NA PÔSOBENIE SÚKROMNEJ VYSOKEJ ŠKOLY

právnickej osobe Vysoká škola zdravotníctva a sociálnej práce sv. Alžbety v Bratislave, n. o. so sídlom  Heydukova 10, 812 50  Bratislava, 
	štatutárny orgán: prof. MUDr. Vladimír Krčméry, DrSc. 
	právna forma právnickej osoby: nezisková organizácia,
	registrácia: Krajský úrad v Bratislave, číslo: OVVS-673/54/2002-NO dňa 21. októbra 2002,

ktorá je týmto oprávnená pôsobiť ako súkromná vysoká škola s názvom

VYSOKÁ ŠKOLA ZDRAVOTNÍCTVA A SOCIÁLNEJ PRÁCE SV. ALŽBETY V BRATISLAVE, N. O.  

Sídlo súkromnej vysokej školy: Bratislava.
Začlenenie súkromnej vysokej školy podľa § 2 ods. 13: Neuniverzitná vysoká škola. 
Právna forma súkromnej vysokej školy: Nezisková organizácia.

	Tento štátny súhlas sa udeľuje, lebo vyššie uvedená právnická osoba spĺňa podmienky určené zákonom o vysokých školách. Práva a povinnosti týkajúce sa tohto štátneho súhlasu a činnosti tejto súkromnej vysokej školy upravuje zákon o vysokých školách. V prípade konania v rozpore so zákonom o vysokých školách a príslušnými všeobecne záväznými právnymi predpismi vláda môže na návrh ministerstva školstva za podmienok ustanovených v § 105 ods. 3 až 7 zákona o vysokých školách tejto súkromnej vysokej škole tento štátny súhlas odňať.  
	Tento štátny súhlas nadobúda platnosť dňa .....septembra 2003. (uvedie sa deň prijatia uznesenia vlády o udelení štátneho súhlasu) 

V Bratislave dňa ..... septembra 2003.

Mikuláš Dzurinda
predseda vlády Slovenskej republiky